I april ble det mye oppstyr da en gatekunstner hang opp et bilde av daværende justisminister Sylvi Listhaug (Frp) på det samme gatehjørnet.

Foto: Marit Hommedal / NTB scanpix

Det er ikke den samme gatekunstneren som står bak bildet av Grande, skriver Bergens Tidende.

Det nye bildet har signaturen «Trøbbel». Bildet viser en smilende Grande med bukse og truse nede, mens hun former et hjerte med hendene.

Kunstneren skriver på sin profil på Instagram at vedkommende la igjen et håndkolorert trykk på stedet, som den første som kom dit kunne ta med.

Kulturministeren selv ønsker ikke å kommentere saken.

– Statsråden har ingen kommentar til dette, sier Simon Stjern, kommunikasjonsrådgiver i Kulturdepartementet, til VG.

I morgentimene onsdag var allerede deler av bildet ødelagt. Det er revet strimler av papiret, slik at ansiktet til Grande ikke er synlig.

Trine Skei Grande er onsdag i Bergen, blant annet for å være til stede under åpningsseremonien for Festspillene. I tillegg skal hun delta på Bergen Digital Summit – et toppmøte om digitalisering og innovasjon og formidling av kunst- og kulturopplevelser.